**Filip Vašaš** (s. 7. toukokuuta 1999 Stará Ľubovňa, Slovakia) on slovakialainen jääkiekkoilija, joka pelaa kotimaassaan Extraliga-joukkue HK Popradissa. Hän on pelipaikaltaan oikea laitahyökkääjä ja laukoo oikealta.

Ura
---

Vašaš on MHK Kežmarokin kasvatti. Hän siirtyi juniorina sittemmin HK Popradiin, jossa Vašaš voitti kauden 2015–2016 päätteeksi Slovakian B-nuorten sarjan mestaruuden. Hän pelasi osan samasta kaudesta myös Slovakian A-nuorten sarjaa maan alle 18-vuotiaiden maajoukkueessa. Kaudella 2016–2017 Vašaš debytoi Popradin miesten Extraliga-joukkueessa, jossa hän pelasi 13 runkosarjaottelua tehopistein 1+2=3. Vašaš teki Extraliga-debyyttinsä 9. syyskuuta 2016 vieraissa HC Košicea vastaan. Ensimmäisen Extraliga-maalinsa hän teki 2. joulukuuta 2016 HKm Zvolenia vastaan.

Alkukauden 2017–2018 Vašaš pelasi pääasiassa Slovakian alle 18-vuotiaiden maajoukkueen kehitysohjelma HK Orange 20:n mukana sekä Extraligaa että sarjatasoa alempana 1. hokejová liga SR:ää. Hän pelasi kauden aikana Extraligaa HK Orangessa ja Popradissa yhteensä 33 runkosarjaottelua tehopistein 3+5=8. Vašaš pelasi kevätkaudella miesten pelejä myös neljän runkosarja- ja kolmen playoff-ottelun verran lainalla HK Spišská Nová Vesissä. Hän vahvisti myös Popradin A-nuoria, joiden paras maalintekijä Vašaš oli pudotuspeleissä 12 osumallaan.

Kaudeksi 2018–2019 Vašaš siirtyi vuoden mittaisella sopimuksella Mestis-joukkue TuToon. Hän pelasi seuran miesten joukkueessa kolme runkosarjaottelua ilman tehopisteitä ja kaksi Suomen Cupin ottelua tehden yhden maalin. Vašaš pelasi suurimman osan kaudestaan kuitenkin suurimmaksi osaksi TuTon A-nuorissa.

Vašaš palasi kaudeksi 2019–2020 vuoden mittaisella sopimuksella kotimaahansa HK Popradin Extraliga-joukkueeseen.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2016–2017 | HK Poprad | SloEL | 13 | 1 | 2 | 3 | 6 | – | – | – | – | – |
| 2017–2018 | HK Orange 20 | SloEL | 20 | 3 | 5 | 8 | 16 | – | – | – | – | – |
|  | HK Orange 20 | Slovakia I | 9 | 5 | 7 | 12 | 16 | – | – | – | – | – |
|  | HK Poprad | SloEL | 13 | 0 | 0 | 0 | 2 | – | – | – | – | – |
|  | HK Spišská Nová Ves | Slovakia I | 4 | 0 | 2 | 2 | 2 | 3 | 0 | 0 | 0 | 0 |
| 2018–2019 | TuTo | A-SM | 37 | 10 | 12 | 22 | 24 | – | – | – | – | – |
|  | TuTo | Mestis | 3 | 0 | 0 | 0 | 0 | – | – | – | – | – |
| 2 kautta | yhteensä | SloEL | 46 | 4 | 7 | 11 | 24 | – | – | – | – | – |
| 1 kausi | yhteensä | Mestis | 3 | 0 | 0 | 0 | 0 | – | – | – | – | – |

Lähteet
-------

* Filip Vašaš The Internet Hockey Databasessa (englanniksi)
* Filip Vašaš Eurohockey-sivustolla (englanniksi)
* Filip Vašaš *Elite Prospects*. Everysport Media Group AB.  (englanniksi)

### Viitteet

1. 1 2 3 4  Filip Vašaš *Elite Prospects*. Everysport Media Group AB.  (englanniksi)
2. ↑  Game detail: 09 Sep 2016, HC Kosice - HK SKP Poprad *Eurohockey.com*.  9.9.2016. European Ice Hockey Online AB & eSports.cz s.r.o. Viitattu 13.6.2018. (englanniksi)
3. ↑  Game detail: 02 Dec 2016, HK SKP Poprad - HKm Zvolen *Eurohockey.com*.  2.12.2016. European Ice Hockey Online AB & eSports.cz s.r.o. Viitattu 13.6.2018. (englanniksi)
4. ↑  Elite Prospects - HK Poprad U20 *eliteprospects.com*. Everysport Media Group. Viitattu 14.7.2019. (englanniksi)
5. ↑  Nuori slovakkihyökkääjä TUTOn haaviin *Jatkoaika.com*.  12.6.2018. Jatkoaika r.y. Viitattu 13.6.2018.
6. ↑  Rusiňák, Peter: Kamzíci sa prvýkrát zišli na ľade *hkpoprad.sk*.  22.7.2019. Hokejový klub Poprad, a. s. Viitattu 4.8.2019. (englanniksi)